CELEX: 62011CN0135
Language: el
Date: 2011-03-18 00:00:00
Title: Υπόθεση C-135/11 P: Αναίρεση που άσκησε στις 18 Μαρτίου 2011 η IFAW Internationaler Tierschutz-Fonds gGmbH κατά της αποφάσεως που εξέδωσε το Γενικό Δικαστήριο (όγδοο τμήμα) στις 13 Ιανουαρίου 2011 στην υπόθεση T-362/08, IFAW κατά Ευρωπαϊκής Επιτροπής

18.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/8
            
         Αναίρεση που άσκησε στις 18 Μαρτίου 2011 η IFAW Internationaler Tierschutz-Fonds gGmbH κατά της αποφάσεως που εξέδωσε το Γενικό Δικαστήριο (όγδοο τμήμα) στις 13 Ιανουαρίου 2011 στην υπόθεση T-362/08, IFAW κατά Ευρωπαϊκής Επιτροπής
   (Υπόθεση C-135/11 P)
   2011/C 179/14
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: IFAW Internationaler Tierschutz-Fonds gGmbH (εκπρόσωποι: S. Crosby, advocaat, και S. Santoro, avvocato)
   
      Αντίδικοι κατ’ αναίρεση: Ευρωπαϊκή Επιτροπή, Βασίλειο της Δανίας, Δημοκρατία της Φινλανδίας, Βασίλειο της Σουηδίας
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να διαπιστώσει ότι η αναιρεσιβαλλόμενη απόφαση ενέχει νομικά σφάλματα και συνεπώς να την αναιρέσει,
            
         
               —
            
            
               να ακυρώσει την απόφαση της Επιτροπής με την οποία δεν επιτράπηκε η πρόσβαση στο έγγραφο του G. Schröder,
            
         
               —
            
            
               να καταδικάσει την Επιτροπή, σύμφωνα με το άρθρο 69 του Κανονισμού Διαδικασίας του Δικαστηρίου, στα δικαστικά έξοδα της αναιρεσείουσας για αμφότερους τους βαθμούς δικαιοδοσίας.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα ισχυρίζεται ότι η αναιρεσιβαλλόμενη απόφαση ενέχει νομικά σφάλματα, επειδή:
   
               —
            
            
               το Γενικό Δικαστήριο δεν δέχτηκε ότι η Επιτροπή οφείλει να ελέγχει πλήρως αν οι λόγοι που επικαλείται το κράτος μέλος για τη μη αποκάλυψη του περιεχομένου ενός εγγράφου εμπίπτουν σε μία από τις εξαιρέσεις που προβλέπει το άρθρο 4 του κανονισμού 1049/2001 (1) και συνεπώς να εξετάζει τις εξαιρέσεις αυτές με βάση το περιεχόμενο του εν λόγω εγγράφου και
            
         
               —
            
            
               το Γενικό Δικαστήριο αποφάνθηκε ότι από νομική άποψη είναι δυνατόν να ελέγχεται πλήρως η άρνηση της πρόσβασης, ακόμη και αν δεν προσκομίζεται το σχετικό έγγραφο.
            
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).